Luvassa: -
Olen täysin vakuuttunut, että johtajien täytyy tänä päivänä -
näyttää omalla esimerkillään ja käytöksellään sitä, mitä julistamme.
Siksi olen niin toiveikas ja varma, -
että maamme on oikeassa kurssissa.
TOIVO
VOITTO
ELÄMÄ
KÄÄNNEKOHTA Mahtava kutsumus
Hei ja tervetuloa Käännekohdan pariin!
Aloitetaan #daretodream- aihetunnisteella. Walt Disney sanoi: -
"Jos pystyt unelmoimaan jostakin, pystyt tekemään sen."
Erica Linney rohkaisee meitä nyt Innoitusminuutilla. Ole hyvä.
Israelilaiset elivät orjuudessa yli 400 vuoden ajan.
He unohtivat esi-isiensä Jumalan.
Joskus olosuhteet, pettymykset, toiveet ja onnistumisetkin -
saavat meidät unohtamaan, kuka Jumala on.
Jos keskitymme johonkin enemmän kuin Häneen, siitä tulee jumalamme.
5. Moos. 4:24 sanoo, että Jumala on kuluttava tuli, kiivas Jumala.
2. Moos. kirja: "Älä kumarra muuta jumalaa; -
sillä Herra on nimeltänsä Kiivas, hän on kiivas Jumala."
Hän kiivailee ajastasi, huomiostasi ja kiinnostuksestasi, -
sillä Hän rakastaa sinua palavasti. Hän vapautti israelilaiset, -
jotta he saisivat suhteen Häneen. Sen mukana tuli suuria lupauksia.
Jos tuijotat jotakin muuta kuin Jeesusta, käännä katseesi.
Ei ole ketään eikä mitään niin voimallista ja rakastavaa kuin Hän.
Kiitos, Erica. Yemi Osinbajolla on monta titteliä: professori, -
pastori ja nyt Afrikan väekkäimmän maan varapresidentti.
Ennen kuin hän vannoi virkavalansa, keskustelin hänen kanssaan -
uskosta, palvelevasta johtajuudesta ja hänen virastaan Nigeriassa.
Tässä haastattelun ensimmäinen osa.
Maailma seurasi Nigerian presidentinvaaleja, -
jotka olivat risteyskohta vaikeuksissa olevalle maalle.
Monet uskoivat, että kenraali Buhari voi johtaa parempaan tulevaisuuteen.
Varapresidentti Osinbajo on varma, -
että miehillä on suunnitelma uuden Nigerian luomiseksi.
Professori Yemi Osinbajo, Nigerian liittotasavallan varapresidentti.
Kiitos, että tulitte. - Kiitos, että sain tulla.
Minulla on teille monia kysymyksiä. Koko maailmalla on.
Niitä on lähetetty minulle sosiaalisessa mediassa.
Piditte hiljattain luennon "Hyveiden harmonisointi -
taivaan ja maallisen hyvinvoinnin saavuttamiseksi". Sanoitte siinä: -
"Muiden palveleminen on henkilö- kohtaisten päämäärien uhraamista -
muiden hyväksi. Uhrautuminen on ratkaisevaa ja tie suuruuteen."
Millaisia uhrauksia Yemi Osinbajo on tehnyt?
Uhrautuminen on jatkuvaa. Se ei ole kertaluontoista.
Perheeni on aina ollut hiljainen ja pidättyväinen.
Tavallaan julkisuuteen astuminen -
on minun mielestäni ollut jollakin lailla uhraus, -
jollakin tasolla. En sano, etteikö se olisi...
Se on kaiken sen arvoista.
Kaikki uhraukset ovat vaivan arvoisia maan ja kansan hyväksi.
Kuinka moni saa mahdollisuuden nousta tällaisille hallitustasoille?
Kuinka moni saa mahdollisuuden kaiken sen arvostelun jälkeen -
korjata asiat -
ja toteuttaa suunnitelmia ja ideoita, -
joita on pitänyt tarvittavina askelina maan uudistamisessa.
Osinbajo ja Buhari ovat sitoutuneet muutokseen, -
mutta tie on pitkä ja vaivalloinen.
Olette nähnyt, millaisia vuoria täytyy kavuta.
Uskotteko pystyvänne muutokseen? - Ehdottomasti.
Olen vakuuttunut, että tänä päivänä -
tarvitaan johtajuutta, -
joka näyttää käytöksellään esimerkkiä, mitä julistamme.
Siksi olen niin toiveikas ja vakuuttunut, -
että maamme on menossa oikeaan suuntaan.
Kenraali Buhari on tunnettu, suora ja rehellinen. Kaikki tietävät sen.
Hän taistelee korruptiota vastaan ja luo korruption vastaisia rakenteita.
Sunday Sun -lehden haastattelussa teiltä kysyttiin kommenteista, -
että olette pastori ja pyritte virkaan -
ja miksi pyritte virkaan kenraali Buharin kanssa.
Lausuitte näin: -
"Olin alakuloinen, sillä tiesin syytösten olevan vääriä."
Kun koette sellaista kipua, kenen puoleen professori Osinbajo kääntyy?
Kaikkivaltiaan Jumalan, Jeesuksen. - Kiva vastaus.
Mitä se tarkoittaa käytännössä? - Asia on niin, -
että olen kristitty. Usein sanon ensimmäisenä: "Pyhä Henki, auta!"
Se on ensimmäinen asia.
Tiedän, että Pyhä Henki on läsnä.
Samoin Jeesus.
Jeesus Kristus ei ole ikinä pettänyt minua.
Se on refleksi. Minun ei tarvitse edes ajatella sitä.
Maailmankuvanne on julkisesti ja selvästi kristillinen.
Miten se vaikuttaa työhönne?
Oikeanlainen kristillinen maailmankuva -
pakottaa meidät tekemään kaikkemme, -
jotta ottaisimme mukaan myös ne, jotka ovat eri mieltä, -
jopa väkivaltaisestikin eri mieltä kanssamme.
Jeesuksen rakkaus. Meidän tulee rukoilla vihamiestenkin puolesta -
ja kantaa rukouksessa niitä, jotka halveksivat meitä.
Edustan ja harjoitan maailmankuvaa, -
joka on niin huomioiva ja vastaanottava, -
etten usko joutuvani vaikeuksiin.
Se kehottaa sellaiseen uhrautumiseen, -
että ongelmana on varmistaa oikeassa suunnassa pysyminen -
vaaditun uhrautumisen suhteen.
Varapresidentin haastattelun toinen osa tulee katkon jälkeen.
"Ruoho kuivuu, kukkanen lakastuu, -
mutta meidän Jumalamme sana pysyy iankaikkisesti." Jes. 40:8.
KÄÄNNEKOHTA
Hei taas! Aiemmin tutustuimme Nigerian varapresidentti Osinbajoon.
Seuraavassa haastattelun toinen osa, jossa hän puhuu sovinnosta -
ja Nigerian turvallisuuskriisistä.
Pari viikkoa vaalien tulosten julkistamisen jälkeen -
istuin radiostudiossa Lontoossa.
Seurassani oli hyvin vaikutusvaltainen ― enkä pelkästään sano niin ―
hän on Ghanan vaikutusvaltaisimpia kirkonmiehiä.
Hän tiesi, että olen nigerialainen. Hän kysyi minulta ensimmäisenä: -
"Kuinka aiotte pärjätä -
tämän presidentin kanssa? Hänhän islamisoi Nigerian."
Niin hän kysyi.
Olen kuullut samaa kysymystä, ei vain rivikansalaisilta vaan johtajilta.
Olette sanonut järjestään, -
että se on hölynpölyä. Mitä faktoja teillä on, -
jotta pystytte kutsumaan tätä niin varmasti hölynpölyksi?
Se on hölynpölyä. Sanon sen taas.
Jokainen, joka katsoo kenraali Buharin aiempia näyttöjä, tietää, -
ettei hän ole islamisti.
Buhari johti Nigeriaa joulukuusta 1983 elokuuhun 1985.
Sotilasjohtajana hänellä oli sinä aikana absoluuttinen valta.
Siihen aikaan kuvernöörit nimitettiin.
Hänellä oli absoluuttinen valta nimittää kuvernöörejä.
Silloin osavaltioita oli 19. Yhdentoista kuvernööriksi hän nimitti kristityn.
Hallituksen ministereistä, jotka hän itse nimitti, yli 60 % oli kristittyjä.
Yli 60 %.
Hänellä oli tilaisuus liittyä Islami- laiseen yhteistyöjärjestöön OIC:hen.
Hänellä oli absoluuttinen valta tehdä niin.
Myös hänen varamiehensä Tundi Idiagbon oli muslimi, -
mutta Buhari ei suostunut liittymään OIC:hen ja sanoi, -
että maa on moniuskontoinen -
eikä ole perusteita liittyä OIC:hen, Islamilaiseen yhteistyöjärjestöön.
Hänellä on asian suhteen puhdas saldo. Hän itse sanoi: -
"Kokkini, kuljettajani, henkivartijani ja turvamieheni ovat kaikki kristittyjä.
Luotan henkeni heidän käsiinsä. En ole onnistunut islamisoimaan heitä.
Miten pystyisin islamisoimaan Nigerian?"
Yksi osatekijä maan vaikeuksissa -
ainakin monien ulkopuolisten silmin -
on islamin ja kristinuskon suhde -
ja jännitteet, jotka ovat kasvaneet ja joista on tullut ongelmallisia.
Millainen suunnitelma teillä ja kenraali Buharilla on, -
jotta saataisiin aikaan sovinto? Onko se mahdollinen ottaen huomioon, -
kuinka paljon ihmisiä on viime vuosina kuollut?
Se on täysin mahdollinen. Itse asiassa se on velvollisuutemme.
Se on suuri tehtävä, koska tunnistamme, -
että jotkin tapahtuneet asiat ja vuosien aikana syntyneet epäluulot -
ovat olleet muiden asioiden kuin uskon motivoimia.
Jotkut ovat harhaanjohdettuja, toiset pahansuopia. Se kaikki pitää ratkaista.
Täytyy muistaa, että muslimit ja kristityt ovat eläneet Nigeriassa -
ilman vihanpitoa vuosien ajan.
Kun aikaa kului, on tullut kaikenlaisia juopia -
kiusanteon tai väärinkäsitysten takia.
Nigerian kaikkien uskontojen täytyy tehdä sovinto.
Kun katsoo Boko Haramia ja muita asioita nykyään, -
kaikkien, etenkin kristittyjen, on tärkeä ymmärtää, -
etteivät Boko Haram ja muut kapinalliset ole välttämättä -
islaminuskoisten enemmistön suosiossa.
Muslimeista valtaosa on yhtä raivoissaan Boko Haramista -
kuin mekin. Tässä eivät siis ole vastakkain muslimit ja kristityt.
Meidän täytyy saada kansa ymmärtämään se.
Kristittyjen ja muslimien täytyy ymmärtää se.
Taistelemme yhdessä terroria vastaan.
Meillä on yhteinen vihollinen, joka voi tuhota meidät kaikki.
Se ei välttämättä tuhoa meitä fyysisesti, -
mutta se voi luoda jännitteitä, jotka saavat meidät sotimaan keskenämme.
Mikä on hallintonne suunnitelma Boko Haramin varalle?
Uskotteko voivanne onnistua siinä, missä edellinen hallinto epäonnistui?
Saamme päällikön, joka johtaa joukkoja.
Hän itse valvoo toimia.
Hän varmistaa, -
että tämä asia on hallinnon tärkeysjärjestyksen kärkipäässä.
Hän on sanonut toistuvasti, että hallinnon tärkein tehtävä -
on huolehtia turvallisuudesta ja järjestyksestä.
Kolmas asia on armeijan varustaminen.
Sen työmoraali on heikko. Voi nähdä kommenteista, -
että armeijaa pitää varustaa -
ja sen moraalia pitää kohentaa.
Varustaminen on tärkeää.
Täytyy varmistaa, että heillä on kaikki, mitä he tarvitsevat taisteluissa.
Neljäs ja mahdollisesti tärkein asia on se, -
että Boko Haramilta tyrehdytetään inhimilliset voimavarat, -
maan koillisosien nuoret miehet.
Boko Haram pystyy värväämään jäseniä jatkuvasti, -
koska on monia nuoria miehiä, joilla ei ole tulevaisuudennäkymiä.
Nigeriassa on ennätystyöttömyys, yli 40 %.
Vastavalmistuneista 80 % jää työttömiksi.
On tärkeää laatia suunnitelma -
nuorten miesten kuntouttamiseksi ja työllistämiseksi.
Boko Haram lupaa, että he saavat pitää -
kaiken ryöstösaaliin, mukaan lukien siepatut naiset.
Meidän pitää pystyä tarjoamaan nuorille miehille vaihtoehto.
Mitä katsoja voisi rukoilla teidän, perheenne -
kenraali Buharin ja hänen perheensä puolesta?
Mitä he voisivat pyytää Jumalalta? - Että pysymme oikeassa kurssissa.
Olemme sitoutuneet muuttamaan maamme.
Maastamme tulee uusi maa, jota muut kunnioittavat ja ihailevat.
Maa, jossa pystytään ratkaisemaan köyhyysongelma.
Jossa voi olla ylpeä nigerialaisuudestaan, -
koska hallinto toimii niin kuin pitää ja korruptio on kitketty.
Olemme sitoutuneita muuttamaan maamme. Tehtävä on suuri.
Rukoilkaa, että ihmiset saavuttavat tavoitteet, jotka he ovat asettaneet.
Se on suuri rukous. Jos Herra vastaa siihen, kuten uskon, -
maamme todella muuttuu.
Nautin varapresidentin haastattelemisesta.
Uskon koko sydämestäni, että rukous on paras keino päästä eteenpäin -
niin Nigerialle kuin muillekin maille.
Seuraavaksi tapaamme lähetin, joka päätyi sodan keskelle.
Kylä soti kylää vastaan. Satuimme olemaan sen keskellä.
Miehiä haavoitettiin kotimme edessä.
Nuolia vilahteli ikkuna-aukkojemme kärpäsverkon ohi.
Onko olemassa mitään vahvempaa kuin isän ja lapsen side?
Niin kuin sinä rakastat, ruokit ja suojelet lapsiasi, -
Jumala haluaa samanlaista läheistä suhdetta kanssasi.
Tutustu taivaalliseen Isääsi.
Hän odottaa, että Hän saa antaa rakastavan sydämensä sinulle.
Hei taas! Don Richardson muutti perheineen vieraaseen maahan -
muuttamaan ihmissyöjäheimoa. Hän ei tiennyt, millainen vaara oli edessä.
Hän huomasi pian, että lähetyskenttä oli sotatanner.
Kolmesta kylästä kaksi siirtyi syvältä viidakosta -
lähemmäs meitä. He halusivat lääketieteellistä apua -
vaimoni johtamalta klinikalta.
Kaksi kylää oli sotinut aiemmin keskenään. Huudettiin loukkauksia.
Valituksia esitettiin. Nuolet alkoivat lentää.
Oven edessämme sodittiin alati.
Don ja Carol tiesivät, että Jumala halusi heidät sinne.
He olivat asettuneet sawi-heimon pariin Indonesian viidakkoon.
Alue oli silloin Alankomaiden Uutta-Guineaa.
Saweilla oli pääkallonmetsästäjien ja kannibaalien maine.
He pitivät murhanhimoisuutta ja kavaluutta suurimpina hyveinään.
Kun saavuimme ruuhella, he alkoivat hakata rumpuja -
ja tanssia ympärillämme. Heillä oli sotamaalaukset ja aseet.
Silloinkin koin Jumalan rauhan.
Katsoin, miten Carol suhtautui asiaan. Hän hymyili ihmisille.
Don ja Carol asettuivat kodiksi sawi-heimojen keskelle.
Don myi tuomiaan rakennustyökaluja.
Mutta Alankomaiden hallinnolta saadut lääkkeet olivat se, -
mitä sawit arvostivat eniten.
Vaimoni pelasti keskimäärin ehkäpä yhden ihmishengen päivässä -
pienessä klinikassa, jonka rakensin hänelle.
Sawit arvostivat sitä, että lääketieteellistä apua oli saatavilla.
Heidän piti ensin oppia sawin kieli.
Aluksi he kommunikoivat viittomien, sanojen ja tavujen avulla.
Don ja Carol oppivat vähitellen kielen kyllin hyvin kertoakseen Jeesuksesta.
Mutta kavaluuteen erikoistunut heimo piti sankarina väärää miestä.
Järkytyksekseni he alkoivat pitää Juudasta sankarina.
"Suuteliko hän uhria ratkaisevalla hetkellä?
Se tekee hänestä mestaripettäjän.
Emme ole tulleet ajatelleeksikaan. Kerro lisää tästä Juudaksesta."
Rukoilin ja pyysin Herralta apua ja viisautta.
Miten Hän auttaisi minua löytämään keinon, -
että pystyn läpäisemään kulttuurin palomuurin?
Silloin alkoi väkivalta.
Nuoren miehen murha vuosi ennen Donin ja Carolin saapumista -
nousi kiistan kohteeksi heimojen keskuudessa. Se yltyi heimosodaksi.
Meihin ei kohdistettu väkivaltaa. Kylä soti kylää vastaan.
Satuimme olemaan sen keskellä. Miehiä haavoitettiin kotimme edessä.
Nuolia vilahteli ikkunoiden kärpäsverkkojen ohi.
Tiesimme, että vihollinen nostatti väkivaltaa lannistaakseen meitä: -
"Toivoton tehtävä. Ihmiset eivät muutu. Evankeliumi ei tartu heihin.
He ovat liian pahoja ja epäluotettavia."
Halusin saada aikaan rauhan heidän välilleen.
Meidän piti taistella epäilyksiä vastaan ja muistaa Jumalan kutsu.
Kun taistelu jatkui, Don ja Carol alkoivat menettää toivoaan.
He antoivat heimopäällikölle uhkavaatimuksen.
"Koska et halua etkä pysty panemaan väkivallalle pistettä, -
ratkaisen asian omalla tavallani. Kerään omaisuutemme -
ja muutan perheeni kansa johonkin muuhun kylään."
Ehdotus järkytti heitä. He eivät halunneet meidän lähtevän.
He sanoivat: "Älä muuta. Ehkä keksimme ratkaisun."
Selvisi, että vetoamalla rauhan palauttamiseen -
olin tietämättäni pyytänyt sawi-isää tekemään uhrauksen, -
jota en itse ikinä isänä saattaisi tehdä.
Seuraavana aamuna auringonnousun aikaan heimopäällikkö Cayol -
oli tekemässä uhrausta, joka veisi häneltä kaiken rakkaan.
Hän ojensi kätensä ja antoi ainoan poikansa vihollisensa syliin.
Hän sanoi Mahorille: "Annan ainoan poikani sinulle -
rauhan lapseksi.
Sitoudutko toimimaan rauhan puolustajana kansojemme välillä -
ainakin niin kauan kuin rauhan lapsi elää talossasi?"
Kun isä teki uhrauksen, kysyin: "Mitä tämä on?
Isä antoi ainoan poikansa, jotta tulisi sovinto."
Tässä näkyy Jumalan sormenjäljet.
Käsitin, että minulla oli etuoikeus keksiä, -
miten käyttää sitä analogiana, joka avaisi ihmisten silmät ja sydämet.
Niin syntyi seurakunta.
Aloin julistaa Jeesusta suurimman isän suurimpana rauhan lapsena.
Hän toi suurimman rauhan ihmisen ja Jumalan välille -
ja ihmisten välille.
Don ja Carol elivät 15 vuotta sawien keskellä.
He käänsivät Uuden testamentin sawin kielelle.
Opetimme, että he ovat tulleet evankeliumin vastaanottajiksi, -
mutta nyt heidän täytyy tulla sen eteenpäin viejiksi.
He ottivat sen sydämen asiakseen ja alkoivat tavoittaa naapuriheimoja.
50 vuotta Donin ja Carolin ensimmäisestä saapumisesta -
Don ja hänen kolme poikaansa palasivat kylään.
Heitä oli vastassa heimojuhla.
Jumala oli muuttanut sotaisat heimot veljiksi Kristuksessa.
Muistan, kun olimme olleet siellä joitakin vuosia, halasin Carolia -
katsoessamme ikkunamme kärpäsverkon läpi ja sanoin: -
"Tuntuu kuin tämä paikka olisi Jumalan tahdon keskus."
Jumala oli todellinen ja läsnä, ja Hän on sitä yhä.
Donin kertomus todistaa, miten Jumala muuttaa vihamiehet ystäviksi.
Ehkä Jumala pyytää sinua lähtemään tilanteeseen, -
jota pidät vaarallisena ja mahdottomana. Vakuutan sinulle, -
että Hän on kanssasi ja antaa kaiken tarvittavan.
Jes. 41:10: "Älä pelkää, sillä minä olen sinun kanssasi;
älä arkana pälyile, sillä minä olen sinun Jumalasi; -
minä vahvistan sinua, minä autan sinua, -
minä tuen sinua vanhurskauteni oikealla kädellä."
Ohjelma-aika on lopussa. Tviittaa meille tunnisteella #daretodream.
Kerro toiveitasi ja unelmiasi.
Lopuksi Aaron T. Aaron laulaa "Double Double".
Koko tiimin puolesta näkemiin ja Jumalan siunausta!
AARON T. AARON Tupla tupla
Kaikki on tuplana, tuplana
Tuplana, tuplana Tuplana, tuplana
Tule ja nää mitä Herra tehnyt on
Hän antoi mulle voiton
Jeesus teki ihmeen
Nosti mut korkeemmalle
Kaikki on tuplana, tuplana
Kaarat tuplana
Muksut tuplana
Raha tuplana
Suosio tuplana
Kaikki on tuplana, tuplana
Tule ja nää mitä Herra tehnyt on
Hän antoi mulle voiton
Jeesus teki ihmeen
Nosti mut korkeemmalle
Kaikki on tuplana, tuplana
Muksut tuplana
Armo tuplana
Suosio tuplana
Raha tuplana
Kuulkaa, kaikki on tuplana
Kaikki on tuplana, tuplana
Kaarat tuplana
Talot tuplana
Muksut tuplana
Siunaukset tuplana
Jos sanot ettei Jumala siunaa
Laulan sulle tän
Jumala hyvä on, hyvä on, hyvä on
Jumala hyvä on, hyvä on mua kohtaan
Jumala hyvä on, hyvä on, hyvä on
Jahve tuplatupla
Kaikki on tuplana, tuplana
Hän tuo voiton
Hän hyvä on
Kaikki tuplana
Kaikki kahtena, kaksi kertaa kaikki
Suomennos: Marianne Tenetz